Mircea Şerbănescu - VOCEA 


Cazul a stârnit vâlvă, transformându-se de la început într-o campanie de 
presă pe o temă ce mai fusese dezbătută în public la proporţii mondiale : aveau 
dreptul persoane sau instituții particulare să păstreze ca secrete absolute 
importante descoperiri ştiinţifice care priveau umanitatea ? Opiniile se 
înfruntau zgomotos în paginile ziarelor de pretutindeni, la toate posturile de 
radio şi televiziune. Sateliții abia mai răzbeau să facă față fluxului de cuvinte în 


acest domeniu. 


Ce se întâmplase în ultimă instanță de se ajunsese la acele polemici 
acerbe, cu atacanți şi apărători la fel de fanatici ? Un institut de studii cosmice 
din America de Sud captase din imensitatea spațiului o VOCE venind parcă de 
nicăieri şi de pretutindeni, şi în loc de a face cunoscut imediat acest fapt ieşit 
din comun, învăluise totul în taina cea mai desăvârşită. Cu toate acestea, 
printr-o ciudată întâmplare, o rază de lumină tot scăpase din plasa bine închisă 
în jurul faptului, destul ca ziariştii să se repeadă în zbor - şi la propriu şi la 


figurat - spre îndepărtatul oraş sudamerican, la vânătoare de ştiri senzaţionale. 


Izbindu-se mereu de zidul tăcerii, armata de ziarişti se aşezase temeinic în 
asediu, mutând centrul de interes de la faptul în sine la cealaltă chestiune, 
clamând că nici un cercetător izolat sau institut ştiinţific, indiferent cui ar 
aparține, nu are dreptul să pună sub obroc descoperiri sau argumente care 
interesează în cel mai înalt grad întreaga omenire. Căci era evident că o VOCE 


venită de nicăieri privea pe toți locuitorii celor cinci continente. 


Nu au lipsit nici aceia care să susțină şi să proclame autotputernicia 
secretului, primordialitatea celor care fac descoperiri ştiinţifice şi aşa mai 
departe, dar era evident că în cazul de față aşa ceva nu se putea susține cu 
argumente prea convingătoare, între timp, transpiraseră şi alte amănunte în 
legătură cu VOCEA, încă atât de straşnic păstrată la secret. Se ştia de acum că 
VOCEA fusese captată intr-un flux de semne şi semnale cosmice obişnuite, 
într-un ansamblu indestructibil legat de lumea cosmică. „Cei care iubesc 
liniştea nopţilor, încântându-se de poezia stelelor şi a lunii, cei care mai cred în 
suavitatea dumnezeiască a muzicii sferelor, nici nu îşi închipuie măcar cât de 


„Zgomotos" e acest spațiu imens care înconjoară pământul până departe", astfel 


scria un reporter, folosindu-se de informaţii la îndemâni în orice institut de 


cercetări din acest domeniu. 


Oricum ar fi fost, presiunea extraordinară a opiniei publice de pretutindeni 
a obligat până la urmă institutul sud-american să se deschidă, organizând mai 
întâi o conferință de presă ca să mai salveze ce mai putea fi salvat. Se făcu un 
scurt istoric al captării. VOCEA venea fără îndoială din spaţiul cosmic, nu se 
ştia cum, inclusă între celelalte semne care se aud sau se consemnează pe 
banda magnetică în impulsuri necontenite. Calitatea ei era cu totul alta decât a 
celorlalte sunete înregistrate în acelaşi timp, şocându-i prin autent/c/tatea 
umană pe care o reprezenta. Toate testele la care au supus-o până acum, 
demonstraseră fără putință de îndoială tocmai această autenticitate. Deşi 
exprimând o limbă necunoscută nouă, celor de azi, puțind veni din prezent sau 
din viitor, VOCEA suna „teribil de omeneşte” — cam aşa fusese formulată 


această uluitoare observație. 


— Şi ce zice ? voi să ştie unul dintre ziarişti. 


Tocmai aici e misterul : limba vorbită de VOCE ne este complet 
necunoscută, dar ea aparține fără îndoială umanităţii prin ton şi intonație. A 
fost analizată şi testată sub acest aspect. Ceea ce se ooate presupune în acest 
moment este că VOCEA tocmai rostea o invocațţie solemnă, sau un blestem într- 
un moment decisiv, fără să se poată preciza în ce sens anume. Unii erau dis- 
ouşi să se hazardeze presupunând o invocație pe un munte înalt, ceea ce ar şi 
explica — dacă acest lucru este posibil de explicat - şi rătăcirea ulterioară în 


spațiul cosmic. 


— Cum n fost cu putință, şi cum a putut fi ea ..conservată', prin ce 


fenomen a întrebat un alt ziarist. 


Nu suntem decât în domeniul presupunerilor. Noi am plecat de la 
interpretarea tonalităţii în care se exprimă VOCEA. Şi din acest punct de vedere 
ea este umană, cam atât se poate afirma cu oarecare certitudine. Numai omul 
poate invoca, rosti blesteme, întreba şi răspunde după reguli care sunt valabile 
pretutindeni, indiferent de limba în care se vorbeşte. „Dacă am fi avut mai mult 
răgaz şi mai multă linişte” — încercaseră să strecoare reprezentanții autorizați 
ai institutului sud-american, sperând să-şi apere încă o dată dreptul privitor la 


secret şi la primordialitate, deşi era o încercare timidă şi cam târzie. Se şi luase 


în plan internaţional hotărârea ca VOCEA să fie înregistrată pentru toate 
institutele ştiinţifice de pe glob care ar dori aceasta, urmând ca cercetările să se 


facă peste tot, la ele participând savanți din cât mai multe ţări. 


În reportajele lor, ziariştii relataseră mai departe cum auziseră cu propriile 
urechi VOCEA ; bineînțeles, am urmărit şi noi — eu şi colegii de institut — mai 
înainte de a primi copia înregistrării, tot ce s-a spus acolo, încercând să ne 
facem o idee despre faptul în sine. Desigur, că un neajuns în calea înțelegerii 
mai exacte a fenomenului era însăşi fantezia ziariştilor, comparațţiile şi poezia 
cu care se simțeau obligați sâ-şi împojţio-bească relatările. Dar ce moment 
tulburător, unic, ne-a fost oferit în ziua când am deschis containerul sosit pe 
calea aerului şi care ne era adresat ! Cum ne mai tremurau mâinile cu care am 
desfăcut încuietorile inoxidabile, ca să scoatem tubul închis în plumb în care se 
afla obiectul emoțiilor şi al nerăbdării noastre 1 Cum ne jucau în ochi luminițele 


unei tensiuni insuportabile, pe când pregăteam copia magnetică în aparate ! 


Apoi am apăsat cu grijă butonul de pornire, întrebându-ne chinuitor dacă 
am omis ceva, dacă nu am greşit cumva şi înregistrarea se va solda printr-o 
tăcere de moarte. Aşteptam încremeniţi, respirând ca după o fugă zdravănă. 
Inima ne bătea nebuneşte, iar în tâmple apăsau toate nerăbdările posibile. Apoi 
au răsunat primele semnale cosmice, plasându-ne astfel în lumea firească 
muncii noastre, după care am început să auzim un vuiet, ceva care însemna un 
lucru deosebit, fără asemănare pentru urechile noastre. Să fi fost VOCEA, ne 
întrebam arşi de friguri. O ascultam? 


Am reluat banda, am reluat-o încă de multe ori ca să ne putem da seama. 
Auzeam VOCEA. Umană, fără îndoială, ridicându-se şi cobo-rând, de parcă era 
smulsă de vânt şi purtată aiurea, intonând cu solemnitate, sau cu mânie, sau 
cu spaimă, nu înțelegeam încă, trebuia să mai repetăm experiența de mii şi mii 
de ori, în orice caz cuprinşi de fiori de nelinişte. VOCEA venea de cine ştie unde 
şi cine ştie când, călătorea, călătorea, călătorea ... Continuă să călătorească, 
acum printre noi, zbătându-se odată cu sângele şi simțirea noastră, parcă ne- 


am fi auzit pe noi înşine. Pe noi, înşine. VOCEA. 


